Dioskorėja

Dioskorėja (Dioscorea) – dioskorėjinių (Dioscoreaceae) šeimos augalų gentis. Dauguma jų – kultūriniai augalai.

Vartojimas maistui
Paprastai valgomi dioskorėjos šakniastiebiai yra vadinami jamsu. Šis žodis yra kilęs iš Volofų kalbos žodžio nyami (valgyti), ir per portugalų kalbą pasiekė Europą"Yam". Online Etymology Dictionary. Douglas Harper. 2017. Retrieved 5 December 2017..

Dioskorėjos gentyje – daug maistui vartojamų rūšių, kurios paplitę beveik visuose žemynuose. Jos buvo savarankiškai prijaukintos Afrikoje, Rytų Azijoje ir Pietų AmerikojeNora Scarcelli; et al. (1 May 2019). "Yam genomics supports West Africa as a major cradle of crop domestication". Science Advances. 5 (5): eaaw1947. Bibcode:2019SciA....5.1947S. doi:10.1126/sciadv.aaw1947. PMC 6527260. PMID 31114806..

Afrikoje prijaukinta geltonoji dioskorėja, kurios laukinė rūšis yra Dioscorea praehensilisBlench, Roger (2006). Archaeology, language, and the African past. Altamira Press. ISBN 9780759104655.. Prijaukinimas greičiausiai įvyko Gvinėjos įlankos regione, bet nėra duomenų, kada tai įvykoPurugganan, Michael D.; Fuller, Dorian Q. (2009). "The nature of selection during plant domestication". Nature. Nature Research. 457 (7231): 843–848. Bibcode:2009Natur.457..843P.. Dar vadinamas geltonuoju jamsu. Jo porūšis Dioscorea cayenensis subsp. rotundata vadinamas baltuoju jamsu. Jamsas yra ypač svarbus angliavandenių šaltinis Vakarų Afrikoje. Iš jo  gaminama vietinė košė fufu, - svarbiausias patiekalas Gvinėjos įlankos virtuvėje.

Batatinė dioskorėja prijaukinta Kinijoje ir plačiai naudojama Tolimųjų Rytų virtuvėse. Vienintelė iš visų rūšių gali būti valgoma žalia. Kinijoje ji vadinama , Japonijoje – yamaimo arba nagaimo, o Korėjoje – . Jos tarkiai pasižymi tąsumu (), ir jie tinka prie natto, makaronų ir kitų produktų.

Sparnuotoji dioskorėja prijaukinta Pietryčių Azijoje ir yra vienas svarbesnių šio regiono augalų"Dioscorea alata". Germplasm Resources Information Network. Agricultural Research Service, United States Department of Agriculture. Retrieved May 26, 2011.. Dar vadinamas violetiniu jamsu, ube, Filipinuose naudojamas spalvingiems desertams gaminti. Indijoje vadinama ratalu. Austroneziečių migracijos metu išplito po Ramiojo vandenyno salas.

Triskiautė dioskorėja prijaukinta Pietų Amerikoje, Gvianos regione. Nereiklus augalas, ikikolumbiniais laikais regione buvo naudojamas kaip svarbiausias angliavandenių šaltinis. Venesueloje, Brazilijoje, Kolumbijoje šiuo metu naudojami kaip daržovėKay, D.E. (1987). Root Crops. London, UK: Tropical Development and Research Institute..

 Kultūrinės rūšys 
Sparnuotoji dioskorėja (Dioscorea alata)
Dioscorea altissima
Gumbinė dioskorėja (Dioscorea bulbifera)
Geltonoji dioskorėja (Dioscorea cayenensis)
Dioscorea dumetorum
Dioscorea elephantipes
Kininė dioskorėja (Dioscorea esculenta)
Floridinė dioskorėja (Dioscorea floridana)
Šiurkščioji dioskorėja (Dioscorea hispida)
Vislioji dioskorėja, batatinė dioskorėja (Dioscorea opposita, sin. Dioscorea batatas, Dioscorea japonica, Dioscorea polystachya, Dioscorea oppositifolia)
Dioscorea polygonoides
Preuso dioskorėja (Dioscorea preussii) 
Apvalioji dioskorėja (Dioscorea rotundata)
Dioscorea sansibarensis
Triskiautė dioskorėja (Dioscorea trifida)
Išnašos

Kategorija:Dioskorėjiniai
Kategorija:Gumbiniai augalai